गांवों के विकास के लिए युवा आएं आगे
पुष्कर| नेहरूयुवा केंद्र अजमेर की ओर से सोमवार को यादव धर्मशाला में ब्लॉक स्तरीय पड़ोस संसद कार्यक्रम आयोजित किया गया। केंद्र के जिला युवा समन्वयक राजेंद्र सिंह कसाना ने बताया कि राष्ट्रीय युवा नेता कार्यक्रम के तहत युवाओं में नेतृत्व क्षमता के विकास के लिए ब्लॉक स्तरीय पड़ोस युवा संसद आयोजन किया गया। कार्यक्रम के मुख्य अतिथि पीसांगन प्रधान दिलीप पचार तथा पालिका उपाध्यक्ष मुकेश कुमावत, सत्यनारायण यादव, राजेंद्र, लालचंद उबाना, रमेशचंद आदि विशिष्ट अतिथि थे। कार्यक्रम का शुभारंभ अतिथियों ने स्वामी विवेकानंद के चित्र पर माल्यार्पण दीप प्रज्वलन कर किया। कसाना ने नेहरू युवा केंद्र की पड़ोस युवा संसद योजना की विस्तृत जानकारी दी। मुख्य अतिथि पचार ने युवाओं को देश का भविष्य बताते हुए गांवों के विकास में योगदान देने का आह्वान किया।
hin_Deva hin_Deva